****

**BEH DEVÍNSKOU KOBYLOU XXXVII. ročník**

**Organizátor** : DANUBIUS - Klub športov v prírode

 Karloveský športový klub

**Termín** : sobota, 27. októbra 2012

**Partneri:** Nadácia Slovenskej sporiteľne

**Miesto konania**: Bratislava – Karlova Ves,

Devínska Kobyla– Veľká lúka, Kráľova hora

**Trate**: Tradičné trate BDK v lesnom teréne Devínskej Kobyly

**Prihlasovanie a št. čísla**: V mieste štartu 27.10.2012 od 8,00 hod. Koniec prihlášok

 bude 30 min. pred štartom príslušnej kategórie.

 Tento čas je nutné bezpodmienečne dodržať.

Deti do 15 rokov musí prezentovať ich zákonný zástupca, u organizovaných školských skupín stačí súpiska podpísaná školou a odovzdaná prítomným pedagogickým dozorom.

 Kto nepozná miesto štartu treba počítať zo zástavky električky

 s min. 30 min. cesty na štart aby ste nezmeškali prezentáciu.

**Kategórie:**

***Kód Kategória Ročník Dĺžka trate čas štartu***

M Muži 19-39r. 1973-1993 6500 m 11,30

CH Chlapi 40-49r. 1963-1973 6500 m 11,30

B Borci 50-59r. 1953-1962 6500 m 11,30

V Vytrvalci 60r. a viac 1952 a menej 6500 m 11,30

A Amazonky 19r. a viac 1993 a menej 6500 m 11,30

MR Muži rekreanti 1973 a menej 3000 m 10.30

Ž1 Žienky 19-39r. 1973-1993 3000 m 10.30

Ž2 Ženy 40-49r. 1963-1972 3000 m 10.30

Ž3 Ženušky 50r. a viac 1962 a menej 3000 m 10.30

J Juniori 17-18r. 1994-1995 3000 m 10.30

JY Juniorky 17-18r. 1994-1995 3000 m 10.30

D Dorastenci 15-16r. 1996-1997 3000 m 10.30

DY Dorastenky 15-16r. 1996-1997 3000 m 10.30

SŽ Starší žiaci 13-14r. 1998-1999 1500 m 10,00

SŽY Staršie žiačky 13-14r. 1998-1999 1500 m 10,00

MŽ Mladší žiaci 10-12r. 2000-2002 1500 m 10,00

MŽY Mladšie žiačky 10-12r. 2000-2002 1500 m 10,00

DETI Deti 7-9r. 2003-2005 500 m 11,00

MINI Mini do 6r. 2006 a viac 500 m 11,00

Pre zaradenie do kategórie je rozhodujúci ročník narodenia pretekára.

**Štartovné**: do 18 rokov – 0,- €

 19 a viac rokov – 5,- €

**Označenie tratí**: Všetky trate sú v smere hlavného okruhu na jednej trati. Trate budú

označené farebnými fáborkami, páskami a značkami na stromoch. Križovatky tratí a problémové miesta budú riadené usporiadateľom. V priestore štartu bude nákres mapy tratí.

**Občerstvenie**: V cieli preteku po dobehnutí sa bude podávať občerstvenie (čaj). Okrem toho bude v priestore cieľa možnosť zakúpenia občerstvenia v bufete.

**Vyhlasovanie**  Prví traja v každej kategórii budú vyhlásení a odmenení do 60 min. po

**výsledkov**: skončení každej kategórie. Podmienkou sú min. traja klasifikovaní pretekári v cieli preteku v danej kategórii.

**Pokyny k účasti**: Preteká sa v prírodnom, lesnom prostredí. Štartuje sa intervalovo vo dvojiciach po 15-tich sekundách. Trate budú označené a vyčistené od prekážok v rámci možností usporiadateľa a terénu. Všetci účastníci musia aj napriek tomu svoje tempo prispôsobiť svojim schopnostiam a terénu. Každý účastník preteká na vlastné nebezpečenstvo, je povinný dodržiavať vyznačenú trať a riadiť sa pokynmi usporiadateľa počas preteku. Skracovanie tratí znamená diskvalifikáciu pretekára. Priestory na prezliekanie nebudú zabezpečené. Za cennosti a osobné veci usporiadateľ nezodpovedá.

**Prístup k tratiam**: Z konečnej autobusov na Dlhých Dieloch, peši okolo vodárne na Veľkú

lúku alebo zo zastávky električiek pri OD CENTRUM peši cez les k Veľkej lúke. Parkovanie bude v čase od 7.30 hod. do 15.00 hod. organizované usporiadateľom a mestskou políciou blízko štartu na Svíbovej ulici (asfaltová cesta do lesoparku za konečnou autobusov na Dlhých Dieloch). Prístup autami až k štartu nebude možný.

**Kontakty a informácie**: Peter Nagy - 0905 110209

 [www.bdk.sk](http://www.bdk.sk)

 [www.beh.sk](http://www.beh.sk)

 [www.sportsofttiming.sk](http://www.vos-tpk.sk)

Beh Devínskou Kobylou je najstarším, tradičným, bežeckým podujatím v prírodnom lesnom teréne na Slovensku . Príďte si vychutnať neopakovateľnú jesennú atmosféru jedinečných lesných tratí, ktoré vytýčil zakladateľ tohto behu Juraj Nagy už v roku 1970. Okrem krásneho zážitku a dobrého skutku pre svoje zdravie si budete môcť aj otestovať svoje bežecké schopnosti spolu so stovkami ďalších bežcov.

Tešíme sa na Vás a dovidenia na štarte!

